**PRECIZĂRI PRIVIND DESFĂȘURAREA OLIMPIADEI NAȚIONALE DE BIOLOGIE – ETAPA JUDEȚEANĂ/**

**A SECTOARELOR MUNICIPIULUI BUCUREȘTI**

**12 MARTIE 2023**

Accesul candidaților în centrele de concurs se va face în intervalul orar **9.00 – 9.30**, în baza unui act de identitate în termen (carte de identitate, pașaport, carnet de elev vizat pe anul în curs și cu ștampila unității aplicată pe fotografia elevului).

Proba de concurs va începe la ora 10.00, având o durată de 3 ore. După ora 10.00, niciunui candidat nu îi mai este permis accesul în centrul de examen.

Evaluarea lucrărilor elevilor se va realiza, la sfârșitul probei, cu şablon specific testelor grilă, de către doi profesori evaluatori, în prezenţa elevului-autor al lucrării şi a unui elev concurent-martor.

Elevii au posibilitatea să le fie evaluată lucrarea în absență, pe baza unei declarații scrise pe verso, pe borderoul de concurs, din care să reiasă că elevul este de acord ca lucrarea să fie evaluată în prezența a doi elevi-martori și în absența lui.

Rezultatele evaluării lucrărilor de concurs vor fi afișate prin înlocuirea numelui și prenumelui candidatului cu un **COD UNIC**.

Eventualele contestații cu privire la *punctajul obținut pe propria lucrare* se vor depune la secretariatele unităților organizatoare în data de **13 martie**, între orele **10.00 – 12.00** sau online pe adresa scoala\_tudor\_arghezi@yahoo.com.

Soluționarea contestaţiilor se va face local, prin reevaluarea lucrărilor, conform baremelor afişate. Punctajul rezultat în urma reevaluării este definitiv.

**TRANȘE DE PREMIERE**

|  |  |  |  |
| --- | --- | --- | --- |
| **Premiul I** | **Premiul al II-lea** | **Premiul al III-lea** | **Mențiune** |
| **100 – 90 puncte** | **89 – 80 puncte** | **79 – 70 puncte** | **69 – 60 puncte** |

**CRITERII DE CALIFICARE LA ETAPA NAȚIONALĂ A OLIMPIADEI NAȚIONALE DE BIOLOGIE ÎN ANUL ȘCOLAR 2022 – 2023**

Conform Art. 15, alin. 3 din Metodologia-cadru de organizare și desfășurare a competițiilor școlare:pentru etapa naţională a olimpiadei se califică, din fiecare judeţ/sector al municipiului București un număr de elevi corespunzător numărului de locuri (din oficiu și suplimentare) alocate pe an de studiu, numai dacă aceștia au obţinut cel puţin 70% din punctajul maxim acordat rezolvării subiectelor de la etapa judeţeană. Numărul locurilor atribuite fiecărui inspectorat școlar județean (ISJ), respectiv fiecărui sector al municipiului București se stabilește în conformitate cu prevederile art. 15 alin. (3) din Metodologia-cadru. Astfel, fiecare inspectorat școlar județean, respectiv, fiecare sector al municipiului București primește câte un loc pentru fiecare an de studiu.

Candidații care obțin punctaje egale la etapa județeană/a sectoarelor Municipiului București şi se află în situaţia calificării pentru etapa naţională a olimpiadei vor fi departajați, în ordine, pe baza următoarelor criterii:

1. *Candidatul care a obținut punctajul mai mare la setul III – itemi de tip probleme.*
2. *Candidatul care a obținut punctajul mai mare la setul II – itemi de tip alegere grupată.*
3. *Candidatul care a obținut punctajul mai mare la setul I – itemi de tip alegere simplă.*

În cazul în care, după aplicarea celor două criterii de departajare mai sus amintite, se menține egalitatea, se organizează o probă scrisă de baraj.

În conformitate cu prevederile art. 15 alin. (4) din Metodologia-cadru de organizare şi desfăşurare a competiţiilor şcolare, pentru participarea la etapa națională a olimpiadei de biologie se atribuie locuri suplimentare, 43 locuri/an de studiu, în ordinea descrescătoare a punctajelor obținute conform clasamentului național realizat după finalizarea etapei județenenu/a sectoarelor municipiului București și după calificarea participanților pe locurile prevăzute la art. 15 alin. (3) din Metodologia-cadru. Candidații care au obţinut punctaje egale la etapa județeană/a sectoarelor municipiului București şi se află în situaţia calificării pe locurile suplimentare pentru etapa naţională a olimpiadei nu se departajează, chiar dacă se depășește numărul de locuri suplimentare atribuite conform Metodologiei-cadru

***COMISIA DE ORGANIZARE***